تحدّثت مواطنة تونسية في حوار مع برنامج الواقع التونسي عن علاقتها بزوجها وقصة الحب التي تجمعهما منذ أكثر من 27 سنة زواج مؤكدة أن سرّ نجاح علاقتهما هو الإحترام وعنايتها بنفسها وبمنزلها وأطفالها.
وقالت ذات المواطنة أن المرأة التونسية حرّة ويجب أن تفرض الإحترام والتقدير ولا ترضى بالإهانة :"أنا كإمرأة تونسية يا يكون مرغوب فيا بكل قدر واحترام.. يا موش لازم.. أنا بنت عليسة وبنت حنبعل يلزم الراجل يعيشني ملكة وما نتذلش.. المرا وصى عليها سيدنا محمد عليه الصلاة والسلام..".
مضيفة :"توا عندي 27 سنة عرس وراجلي كي يدخل للدار وما يلقانيش يقول ويني أمكم.. كي نسافر نخلي بلاصتي.. أنا عرست عمري 16 سنة و راجلي لتوا يحبني ونحبو وبيناتنا برشا قدر.. أنا راجلي ساحرتو بنظافتي وبالإحترام وبتربية أولادي.. كي يدخل للدار كل يوم يلقى حاجة متبدلة ومزينة.. عاملتلو سحر طبيعي رباني.. أنا مرأة تونسية حرة بنت عليسة.. يا نساء تونس رانا حراير وعمرنا ما نعيشو وإلا نرضاو بالذل.. المرأة الي تربات ملكة في بيت أبيها تعيش ملكة في بيت زوجها".